CELEX: 62013TN0420
Language: da
Date: 2013-08-14 00:00:00
Title: Sag T-420/13: Sag anlagt den 14. august 2013 — Brouillard mod Domstolen

9.11.2013   
            
            
               DA
            
            
               Den Europæiske Unions Tidende
            
            
               C 325/34
            
         Sag anlagt den 14. august 2013 — Brouillard mod Domstolen
   (Sag T-420/13)
   2013/C 325/57
   Processprog: fransk
   
      Parter
   
   
      Sagsøger: Alain Laurent Brouillard (Bruxelles, Belgien) (ved advokat J.M. Gouazé)
   
      Sagsøgt: Den Europæiske Unions Domstol
   
      Sagsøgerens påstande
   
   
               —
            
            
               Annullation af afgørelsen truffet den 5. juni 2013 af Den Europæiske Unions Domstol — Generaldirektoratet for Oversættelse — vedrørende udbudskontrakt 2013/S 047-075037, hvorved Alain Laurent Brouillard blev udelukket fra udbudsproceduren for oversættelse til fransk.
            
         
               —
            
            
               Domstolen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Ved dette søgsmål har sagsøgeren nedlagt påstand om annullation af afgørelsen om at opfordre den udvalgte ansøger til i forbindelse med et udbud efter forhandling med henblik på indgåelse af rammekontrakter vedrørende oversættelse af juridiske tekster fra visse af Den Europæiske Unions officielle sprog til fransk (EUT 2013/S 47-075037) at afgive et bud, hvori det bekræftes, at sagsøgeren ikke vil blive ansat til at levere de omhandlede tjenesteydelser, for så vidt som sagsøgeren ikke opfylder kravet om at have fuldført en fuldstændig juridisk uddannelse.
   Til støtte for søgsmålet har sagsøgeren anført tre anbringender.
   
               1)
            
            
               Første anbringende vedrører den omstændighed, at den myndighed, der har truffet den anfægtede retsakt, er inkompetent.
            
         
               2)
            
            
               Andet anbringende vedrører en tilsidesættelse af direktiv 2000/78/EF (1) og direktiv 2005/36/EF (2) samt af Domstolens retspraksis.
            
         
               3)
            
            
               Tredje anbringende vedrører anlæggelse af et åbenbart urigtigt skønvedrørende sagsøgerens akademiske og faglige kvalifikationer.
            
         
      (1)  Rådets direktiv 2000/78/EF af 27.11.2000 om generelle rammebestemmelser om ligebehandling med hensyn til beskæftigelse og erhverv (EUT L 303, s. 16).
   
      (2)  Europa-Parlamentets og Rådets direktiv 2005/36/EF af 7.9.2005 om anerkendelse af erhvervsmæssige kvalifikationer (EUT L 255, s. 22).